[{"text_idx": "#000004", "text": "Os ydych chi neu aelod o\u2019r teulu yn chwilio am lety i fyw\u2019n annibynnol, gyda gofal a chefnogaeth ar y safle ar gyfer person hy\u0302n, yna gallai Penucheldre yng Nghaergybi, Ynys Mo\u0302n, fod y cartref perffaith."}, {"text_idx": "#000005", "text": "Wedi\u2019i adeiladu yn 2012, mae Penucheldre yn gynllun tai gofal ychwanegol a ddatblygwyd gan Grw\u0302p Cynefin mewn partneriaeth a\u0302 Chyngor Sir Ynys Mo\u0302n. O fewn pellter cerdded i ganol y dref ac yn agos at leoliad celfyddydau cymunedol Canolfan Ucheldre, mae\u2019r cyfleuster yn darparu gwasanaethau tai, cymorth a gofal i bobl dros 60 oed."}, {"text_idx": "#000007", "text": "Cefnogir preswylwyr a\u2019u hannog i fyw bywyd llawn ac egni\u0308ol, gan ddatblygu eu diddordebau a chynnal eu hiechyd a\u2019u lles. Mae staff Grwp Cynefin yn darparu cefnogaeth materion tai i bob tenant ac mae ti\u0302m gofal ymroddedig a phrofiadol ar y safle 24 awr y dydd. Bydd cynlluniau cefnogaeth a gofal personol hyblyg ar gael, pe bai angen, wedi eu datblygu gyda chi i weddu eich anghenion presennol ac i\u2019r dyfodol."}, {"text_idx": "#000009", "text": "Gyda\u2019ch drws ffrynt eich hun, eich fflat yw eich cartref lle gallwch barhau i goginio, derbyn ymwelwyr a mwynhau byw\u2019n annibynnol. O fewn pob fflat mae cegin, ystafell fyw, ystafell ymolchi ac ystafell wely. Mae\u2019r cynllun wedi ei ddylunio i\u2019ch galluogi i fyw yn eich cartref eich hun cyn hired a\u0302 phosib ac i wneud byw\u2019n annibynnol yn haws."}, {"text_idx": "#000011", "text": "Mae yna gymuned fywiog a chlos ym Mhenucheldre ac wrth rentu fflat yno, cewch hefyd fynediad i lolfa gymunedol lle mae cyfle i gymdeithasu a\u0302 thrigolion eraill a mwynhau gweithgareddau fel celf a chrefft, boreau coffi, cyngherddau a garddio."}, {"text_idx": "#000012", "text": "Allan yn yr ardd ac ar y patio, cewch gyfle i ymlacio a mwynhau\u2019r awyr iach. Mae byw yn Penucheldre yn eich galluogi i gynnal eich annibyniaeth a\u2019ch preifatrwydd a chael y dewis i gymdeithasu a chyd-ymuno fel y dymunwch."}, {"text_idx": "#000015", "text": "Os ydych chi neu aelod o\u2019ch teulu eisiau sgwrs neu wybodaeth bellach am rentu fflat ym Mhenucheldre, yna cysylltwch a\u0302 ni."}, {"text_idx": "#000016", "text": "Am fwy o wybodaeth, ffoniwch 0300 111 2122 neu e-bostiwch: "}]